SL
C 71/18
Uradni list Evropske unije
27.2.2023
Predlog za sprejetje predhodne odločbe, ki ga je vložilo Korkein hallinto-oikeus (Finska) 9. decembra 2022 – EP/Maahanmuuttovirasto (Zadeva C-752/22) (2023/C 71/21) Jezik postopka: finščina Predložitveno sodišče Korkein hallinto-oikeus Stranki v postopku v glavni stvari Pritožnik: EP Druga stranka v postopku: Maahanmuuttovirasto Vprašanji za predhodno odločanjeVorlagefragen 1.
Ali se Direktiva 2003/109/ES (1) o statusu državljanov tretjih držav, ki so rezidenti za daljši čas, uporablja za izgon z ozemlja Evropske unije osebe, ki je vstopila na ozemlje države članice, ko je zanjo veljala prepoved vstopa in je bilo njeno bivanje v državi članici zato po nacionalnem pravu nezakonito, prav tako pa v tej državi članici ni zaprosila za dovoljenje za prebivanje, če ji je bilo v drugi državi članici izdano dovoljenje za prebivanje za daljši čas za državljane tretjih držav?
Če je odgovor na prvo vprašanje pritrdilen: 2.
Ali sta člena 12(1) in (3) ter 22(3) Direktive 2003/109/ES o statusu državljanov tretjih držav, ki so rezidenti za daljši čas, vsebinsko brezpogojna in dovolj natančna, da se lahko državljan tretje države nanju sklicuje proti državi članici?
(1)
Direktiva Sveta 2003/109/ES z dne 25. novembra 2003 o statusu državljanov tretjih držav, ki so rezidenti za daljši čas (UL 2004, L 16, str. 44).
Predlog za sprejetje predhodne odločbe, ki ga je vložilo Sofiyski gradski sad (Bolgarija) 15. decembra 2022 – Kazenski postopek zoper FP, QV, IN, YL, VD, JF in OL (Zadeva C-760/22) (2023/C 71/22) Jezik postopka: bolgarščina Predložitveno sodišče Sofiyski gradski sad Obdolženci FP, QV, IN, YL, VD, JF in OL Vprašanje za predhodno odločanje Ali bi bila kršena obdolženčeva pravica do navzočnosti na sojenju v skladu s členom 8(1) v povezavi z uvodnima izjavama 33 in 44 Direktive 2016/343 (1), če se na svojo izrecno željo udeleži sodnih obravnav v kazenski zadevi prek spletne povezave, če ga zagovarja pooblaščeni odvetnik, ki je navzoč v sodni dvorani, in če mu ta povezava omogoča spremljanje poteka postopka, navajanje dokazov in seznanjanje z njimi, če ga je mogoče slišati brez tehničnih ovir in če mu je zagotovljena učinkovita in zaupna komunikacija z odvetnikom?
(1)
Direktiva (EU) 2016/343 Evropskega parlamenta in Sveta z dne 9. marca 2016 o krepitvi nekaterih vidikov domneve nedolžnosti in krepitvi pravice biti navzoč na sojenju v kazenskem postopku (UL 2016, L 65, str. 1).